C 301/10
EL
Επίσημη Εφημερίδα της Ευρωπαϊκής Ένωσης
5.8.2022
29.
εκφράζει την ικανοποίησή της για τα μέτρα που προβλέπονται στο άρθρο 5 της οδηγίας για την ηλεκτρική ενέργεια όσον αφορά την αγορά ηλεκτρικής ενέργειας, καθώς και για τις κατευθυντήριες γραμμές (6) σχετικά με τη δυνατότητα των κρατών μελών να παρεμβαίνουν στον καθορισμό των τιμών για την προμήθεια ηλεκτρικής ενέργειας· θεωρεί ότι, δεδομένης της τρέχουσας γεωπολιτικής κατάστασης και των συνεπειών της στην αγορά ενέργειας, με την αύξηση και την αστάθεια των τιμών της ηλεκτρικής ενέργειας, η παρέμβαση των κρατών μελών θα είναι απαραίτητη, με διττό στόχο την προστασία των ευάλωτων νοικοκυριών και των πολύ μικρών και μικρών επιχειρήσεων και την ενίσχυση του ανταγωνισμού, προς όφελος των καταναλωτών σε μακροπρόθεσμο ορίζοντα.
Ωστόσο, επαναλαμβάνει (7) ότι τα μέτρα αυτά πρέπει να είναι περιορισμένης χρονικής διάρκειας, να συνδέονται με την επείγουσα πτυχή της ενεργειακής κρίσης και να μην αποτελέσουν σε καμία περίπτωση διαρθρωτική αλλαγή που θα μπορούσε να υπονομεύσει την απελευθέρωση της διαχείρισης της αγοράς ηλεκτρικής ενέργειας· υπό το πρίσμα του αυξανόμενου χαμηλού κόστους παραγωγής ηλεκτρικής ενέργειας από ανανεώσιμες πηγές, προτείνει να εξεταστεί η αποσύνδεση του φυσικού αερίου από την τιμή της ηλεκτρικής ενέργειας ως πιθανό μέτρο προκειμένου να αποτραπεί το ενδεχόμενο οι υψηλές τιμές φυσικού αερίου να επηρεάσουν τις τιμές της ηλεκτρικής ενέργειας· 30.
χαιρετίζει τη νομοθετική πρόταση για τη διασφάλιση επαρκών επιπέδων αποθηκευμένης ενέργειας στην ΕΕ για τον επόμενο χειμώνα και πέραν αυτού· υπογραμμίζει ότι η θέσπιση αυτών των ελάχιστων επιπέδων θα πρέπει να λαμβάνει υπόψη τις περιφερειακές εκτιμήσεις κινδύνου· 31. τονίζει την ανάγκη για καλύτερη κατανόηση των περιφερειακών αναγκών και ευκαιριών επανειδίκευσης και αναβάθμισης των δεξιοτήτων· καλεί την Ευρωπαϊκή Επιτροπή να αξιοποιήσει πρωτοβουλίες όπως το Erasmus+ και το πρόγραμμα «Ορίζων Ευρώπη» για να διασφαλίσει στενότερη συνεργασία μεταξύ της βιομηχανίας και της ακαδημαϊκής κοινότητας και να δρομολογήσει το σύμφωνο για τις δεξιότητες σε βασικά βιομηχανικά οικοσυστήματα, όπως οι τομείς του υδρογόνου, της ηλιακής ενέργειας, των αντλιών θερμότητας και της αιολικής ενέργειας· καλεί τα κράτη μέλη να επιταχύνουν τη χρήση του Ευρωπαϊκού Κοινωνικού Ταμείου+, του Ταμείου Δίκαιης Μετάβασης και του Μηχανισμού Ανάκαμψης και Ανθεκτικότητας (ΜΑΑ) για την ενίσχυση της επανειδίκευσης και της αναβάθμισης των δεξιοτήτων του εργατικού δυναμικού, σύμφωνα με την ανάγκη προσαρμογής των επαγγελματικών πρακτικών στην κυκλικότητα, τη χρήση υλικών χαμηλών ανθρακούχων εκπομπών και τις νέες τεχνολογίες.
Βρυξέλλες, 28 Απριλίου 2022.
Ο Πρόεδρος της Ευρωπαϊκής Επιτροπής των Περιφερειών Απόστολος ΤΖΙΤΖΙΚΩΣΤΑΣ
(6) (7)
Βλέπε παράρτημα 1 της ανακοίνωσης της Ευρωπαϊκής Επιτροπής για το σχέδιο REPowerEU.
Βλέπε τη γνωμοδότηση της ΕτΠ με θέμα «Ανανεώσιμες πηγές ενέργειας και εσωτερική αγορά ηλεκτρικής ενέργειας» (ΕΕ C 342 της 12.10.2017, σ.
79) της Daiva Matonienė (LT/ECR), σημείο 20.